لوجوس

لوجوس (يونانى: λόγος; انجليزى: Logos) هيا من اكتر الكلمات اهميه و غموض فى الفلسفه و الاديان. اول اللى استِخدم الكلِمه دى الفيلسوف اليونانى هيراكليتوس. لوجوس ليها اكترُ من معنا زى ” كلمه. لغه. عقل كلى, كلمة الإلاه“ و معانى كتيرَه تانيه.

 معنى لوجوس عند هيراكليتوس 

الفيلسوف الغامض هيراكليتوس كان اول واحد استخدم اللوجس و اهتم اوى بيها و اعتبرها القانون الكلى للكون و قال ”كل القوانين الانسانيه بتتغذى من قانون إلهى واحد, عشان دا يسود كل اللى عايزه و يكفى للكل و يسيطر علا الكل“. الكلام دا واقف عليه فلاسفه تانيين زى الرواقيين و قالو ”ان العقل او اللوجوس هو المبدأ الفعال فى العالم, وانه سبب الحياه و انه اللى بينظم العنصر السلبى فى العالم و انه الماده“.

 معنى لوجوس عند فيلون السكندرى 

قال فيلون السكندرى عن اللوجوس انه مثال المثل و انه اول القوا الصادره عن الله وانه النموذج الاولانى لكل حاجه فى الدنيا. و انه القوه اللى بتحيى كل حاجه و تربطها ببعض و ليه علاقه بتكوين الكون و العالم, بس مش خالق دا وسيط بين الخالق و الناس, و اللى بيرشد الانسان و ممكن من خلاله يوصلو لصله قويه ما بينهم و مابين الخالق بس اللوجوس دا دايمن وسيط بين الخالق و الناس.

 لوجوس فى العهد القديم 

فى العهد القديم فى ”سفر الحكمة لسليمان“ بيتوصف بيها الحكمه اللى تقرب من الخالق و بتمشى فى كل حاجه و بتحقق الوحده العالم. وممكن تتصل بالناس المستعدين ليها ولما يحصل كدا ارواحهم بتتقدس.

 لوجوس فى العهد الجديد 
لوجوس يعنى الكلمه فى العهد الجديد معناها الإبن باعتباره كلمه الآب

تصنيف:فلسفه
تصنيف:كلام من اصل يونانى